**MEGBÍZÁSI SZERZŐDÉS**

mely létrejött egyrészről **Kaposvár Megyei Jogú Város Önkormányzata** (7400 Kaposvár, Kossuth tér 1., adószám: 15731591-2-14, képviseli: Szita Károly polgármester és Molnár György gazdasági igazgató, mint pénzügyi ellenjegyző) mint **Megbízó** (továbbiakban: **Megbízó**)

másrészről a **…………………** (cín.; adószám:; képviseli:) mint **Megbízott** (továbbiakban: **Megbízott**).

**Szerződés tárgya**

1. Felek rögzítik, hogy **Megbízó** a „Kaposvár Kincse” néven védjegyet jegyeztet be és védet le, mely védjegyre kizárólagos jogosultsága lesz. **Megbízó** a „Kaposvár Kincse” védjegyre vonatkozó általa elfogadott – és jelen szerződés elválaszthatatlan mellékletét képező - Tanúsítási Szabályzatban (a továbbiakban Szabályzat) meghatározott Ügyvivő Szervezet feladatainak teljes körű ellátásával bízza meg a **Megbízottat**.
2. Megbízott ennek keretében biztosítja az Ügyvivő Szervezet felállításához és működtetéséhez szükséges személyi és tárgyi feltételeket.
3. Ügyvivő Szervezet működésének célja a **Megbízó** által működtetett „Kaposvár kincse” védjegy adminisztratív és szervezési feladatainak ellátása, a Bíráló Bizottság felállítása, a használati szerződések megkötése, a használat teljes körű ellenőrzése, kapcsolattartás a használókkal, valamint a szabályozások frissítése, folyamatos karbantartása és fejlesztése, tehát a tanúsítási folyamat szakmai támogatása, a szükséges ellenőrzések lebonyolítása.
4. Megbízott a szabályozások kialakítása során kizárólag a Megbízó érdekeinek figyelembevételével köteles eljárni.

**Ügyvivő Szervezet feladatai, működése**

1. Megbízott jelen szerződés értelmében a következő tartalommal hozza létre, és működteti az Ügyvivő Szervezetet.
2. Ügyvivő Szervezet állandó személyzettel rendelkező, a tanúsításban közvetlenül érdekeltektől független szervezet.
3. Ügyvivő Szervezet tevékenységét a **Megbízóval** kötött Szerződés és a **Megbízó** által jóváhagyott szabályzat alapján végzi.
4. Az Ügyvivő Szervezet gondoskodik:

- a pályázatok fogadásával és nyilvántartásával kapcsolatos teljes körű adminisztratív tevékenységek ellátásáról és a nevezési díj beszedéséről, továbbá a laborvizsgálati díjak beszedéséről;

- a tanúsítással kapcsolatos szervezési feladatok ellátásáról,

- a használati szerződések megkötéséről, és a használati díj beszedéséről,

- a használat teljes körű ellenőrzéséről,

- a szakmai rendszer folyamatos karbantartásáról és fejlesztéséről,

- a tanúsítási eljárás során a szakmai bírálatot végző Bíráló Bizottság felállításáról, tagjainak megbízásáról, működtetéséről, munkájának irányításáról,

- továbbá a Tanúsítási Eljárási Szabályzatban, és Tanúsító Megjelölés szabályzatban meghatározott egyéb feladatok ellátásáról.

1. Az Ügyvivő Szervezet a Megbízó előzetes hozzájárulásával Bíráló Bizottság tagjaival megbízási szerződést köt. A költségek viseléséről jelen szerződés Díjazás fejezetének 15.-17. pontja rendelkezik.
2. A Védjegy Tanúsítási Eljárási Szabályzatot a Kaposvári Egyetem készítette el külön Megbízási szerződés alapján
3. Ügyvivő Szervezet részéről a Megbízott érdekében eljáró következő személyek:

……………………………..

……………………………..

……………………………..

1. Tanúsítási Bizottságba delegált tisztviselő~~t~~, és a helyettesítésre jogosult személy külön nyilatkozatban kerül kijelölésre.
2. Tanúsítási Bizottságba a Megbízott által delegált képviselő, aki nem lehet az ügyvivő szervezet vezetője, külön nyilatkozatban kerül kijelölésre.
3. Ügyvivő Szervezet vezetőjének a felek …………………………….. választják meg. Megbízott nyilatkozatban szavatolja, hogy az ügyvezető a Megbízott alkalmazásában áll.

**Díjazás**

1. Megbízott a jelen szerződésben meghatározott feladatai ellátásáért havonta ……………………. Ft + ÁFA, azaz……………………………………… forint plusz általános forgalmi adó díjazásban részesül. Ezen megbízási díj az adminisztratív és minden egyéb költségeket (kivéve a 16. pontban meghatározott költségek), és a Megbízás ellátásáért járó javadalmazást fedező teljes körű fix összeg A díj megfizetésére havonta kerül sor, a Megbízott általi teljesítést, és a Megbízó által ennek elismeréseként kiállított teljesítésigazolás kézhezvételét követően kiállított számla ellenében, 8 napon belül átutalással.
2. Ezen felül Megbízott létrehozza a 10 szakértőből álló munkacsoportot, akikből a bírálatok alkalmával felállítja a 3 tagú bíráló bizottságot, mely tagjainak díja szintén a Megbízott részére kerül kifizetésre .

A Megbízó Bíráló Bizottsági ülésenként …………………………. FT + ÁFA/Bíráló Bizottsági ülés, azaz ……………………….forint plusz általános forgalmi adó díjazásban részesül. Egy hónapban legfeljebb két Bíráló Bizottsági ülésre kerül sor. A teljesítés igazoláshoz a Bíráló Bizottsági jegyzőkönyvek csatolása szükséges. A Bíráló Bizottsági ülések díjának megfizetésére havonta kerül sor, a Megbízott általi teljesítést, és a Megbízó által ennek elismeréseként kiállított teljesítésigazolás kézhezvételét követően kiállított számla ellenében, 8 napon belül átutalással. A teljesítés igazoláshoz a Bíráló Bizottsági jegyzőkönyvek csatolása szükséges.

1. A 8. pontban meghatározottak szerint Megbízott szedi be a Nevezési díjat és a Használati díjat a Védjegyre pályázóktól, használóktól. Ezen díjakról Megbízott negyedévente elszámol. Az elszámolást a tárgyi negyedévet követő hónap 15. napjáig kell benyújtani. Az elszámolás naptári negyedévekhez igazodik. Az első beszámolót a szerződés aláírásától számított tört időszakra szükséges benyújtani. A beszámoló alapján a megbízott a beszedett összeget 8 napon belül átutalja a megbízó 11743002-15398006 számú költségvetési számlájára.

**A megjelölés jó hírnevének fejlesztése**

1. A Kaposvár Kincse Tanusító Megjelölés Szabályzat 7. pontjában meghatározott, a megjelölés jó hírnevének fejlesztésével kapcsolatos feladatok ellátása is Megbízott feladatát képzei. Az Önkormányzat Tanúsítást Koordináló Szervezete (Ügyvivő szervezet) tervet állít fel a kampányra. Ez tartalmazza a kampány részét képező akciókat, az akciók lebonyolításának erőforrás- és végrehajtási ütemtervét, a kampány költségvetését, a kampányban részt vevőket. A kampány feltétele a kampányterv az Önkormányzat által történő jóváhagyása. A kampányterv előkészítése az Ügyvivő Szervezet feladata. Ezekről a feladatokról szerződő felek külön egyeztetnek, és a feladatok elvégzéséről külön megállapodást kötnek.

**Tájékoztatási és titoktartási kötelezettség**

1. Amennyiben az Ügyvivő szervezet vezetője foglalkoztatásra irányuló jogviszonya a Megállapodás időtartama alatt megszűnik, erről a Megbízott a Megbízót köteles haladéktalanul írásban értesíteni, és köteles az új ügyvezetőre 15 napon belül javaslatot tenni. Megbízott köteles az ügyvezetőtől írásos beleegyezést szerezni arról, hogy az ügyvezető a Védjegy tanúsítási eljárásban a Megállapodás feltételei, a Szabályzat, valamint az Eljárási Szabályzat szerint részt vesz.
2. Amennyiben az Ügyvivő Szervezet valamely tagjának foglalkoztatásra irányuló jogviszonya a Megállapodás időtartama alatt megszűnik, erről a Megbízott a Megbízót köteles 5 napon belül írásban értesíteni, és haladéktalanul gondoskodni a tag pótlásáról.
3. Megbízott kijelenti, hogy semmi olyan kötelezettség nem terheli, mely ellentétben állna, vagy befolyásolhatná a szerződés teljesítését.
4. Megbízott és az érdekében eljáró személyek minden információt (különösen az elektronikusan tárolt vagy továbbított információkat) ide értve a szerződés teljesítése során a Megbízó, vagy a Pályázó, Használó által átadott dokumentumokat csak a jelen Szerződés szerinti teljesítéshez használja fel és köteles azokat szigorúan titkosan kezelni.
5. Megbízott tudomásul veszi, hogy a szerződés teljesítése során keletkezett adatok, információk, valamint a pályázatokról és azok értékeléséről készült jelentés a Megbízó tulajdonát képezik, azokkal a Megbízó szabadon rendelkezik.

**Felelősség**

1. Az Ügyvivő Szervezet védjeggyel kapcsolatos tevékenységének megfelelő szintű ellátását a Tanúsítási Bizottság felügyeli.
2. Megbízott köteles biztosítani, hogy a Tanúsítási Bizottság feladatainak ellátásához a szükséges dokumentumokhoz hozzáférjen, az Ügyvivő Szervezet tevékenységének helyszínére belépjen, továbbá az Ügyvivő Szervezet tagjaitól minden szükséges tájékoztatást megkapjon.
3. Az Ügyvivő Szervezet tagjai az Ügyvivő Szervezetben ellátott feladataik vonatkozásában kizárólag a Megbízó irányában felelősek.

**A szerződés időtartama, módosítása, megszűnése**

1. Jelen szerződés csak a felek kölcsönös írásbeli megállapodása alapján módosítható.
2. A szerződés megszűnik:
* a „Kaposvár Kincse” védjegy oltalmának megszűnésével
* bármely fél egyoldalú felmondásával, amelynek a másik fél súlyos és ismétlődő szerződésszegése esetén van helye
* a felek közös írásbeli megállapodásával
1. A szerződés megszűnése esetén Megbízott köteles átadni a Megbízónak minden olyan dokumentumot, adatot, amely a szerződés teljesítése kapcsán a birtokába jutott.
2. A Felek a megállapodást határozatlan időre kötik. Jelen szerződést bármelyik fél 3 hónapos határidővel rendes felmondással felmondhatja.
3. A jelen megállapodásban nem szabályozott kérdések tekintetében a Ptk., valamint a vonatkozó jogszabályok rendelkezései az irányadóak.
4. Szerződő felek megállapodnak, hogy vitáikat békés úton rendezik, míg ha ez nem vezetne eredményre, alávetik magukat a Kaposvári Járásbíróság – hatáskör hiányában a Kaposvári Törvényszék - kizárólagos illetékességének.

A szerződést átolvasás és értelmezés után a felek, mint akaratukkal mindenben megegyezőt, jóváhagyólag írják alá.

Kaposvár, 2014.

………………………………… ……………..................

 ……………………... Kaposvár Megyei Jogú Város Önkormányzata

 Megbízott Megbízó

 Szita Károly

 polgármester

Ellenjegyezte:

………………………………………….. ………………………………

 Molnár György

 gazdasági igazgató